[{"text_idx": "#000001", "text": "Mae Cynnal Cymru yn hyrwyddo, ar ran Llywodraeth Cymru, cymuned ymarfer yn ymchwilio ffyrdd o dyfu a chynnal yr economi sylfaenol. Mae ei brif feysydd ffocws yn cynnwys Gofal Cymdeithasol, Bwyd a Sgiliau\u2019r Dyfodol."}, {"text_idx": "#000002", "text": "Mae Cymuned Ymarfer yr Economi Sylfaenol yn cyfarfod yn gyson i gyfnewid gwybodaeth, rhannu dysg ac annog arloesedd. Un ro\u0302l allweddol yw helpu creu cysylltiadau rhwng prosiectau a phartneriaid o bob sector er mwyn datrys problemau mewn ffordd ymarferol, a chydweithio. Yr aelodau, gan gymryd rhan weithredol, sy\u2019n arwain y cyfarfodydd ac mae\u2019r cyfarfodydd yn cynnwys mynychwyr o\u2019r awdurdodau lleol a chymdeithasau tai, darparwyr hyfforddiant, sefydliadau cymunedol, rhwydweithiau\u2019r trydydd sector a swyddogion o Lywodraeth Cymru."}, {"text_idx": "#000004", "text": "Dechreuodd cymuned ymarfer yr economi sylfaenol ym mis Gorffennaf fel rhan o Gronfa Her Economi Sylfaenol Llywodraeth Cymru. Ei nod yw rhannu dysgu ac arloesi, adeiladu cysylltiadau ac annog cydweithredu."}, {"text_idx": "#000005", "text": "Roedd y Gronfa Her wedi darparu cefnogaeth i brosiectau a oedd am arbrofi ffyrdd newydd o fynd i\u2019r afael a\u0302\u2019r heriau \u2013 rhai ohonynt yn newydd, eraill yn hen iawn \u2013 a wynebir gan fusnesau\u2019r economi sylfaenol, neu\u2019r rhai sy\u2019n dibynnu ar eu gwasanaeth."}, {"text_idx": "#000006", "text": "recriwtio, cadw a sgiliau\u2019r gweithlu\ny strwythurau cyflenwi a chynllun y gwasanaethau\nffyrdd o hybu effaith prynu yn lleol\na ffyrdd o gynnwys dinasyddion yng nghynllun y gwasanaethau"}, {"text_idx": "#000007", "text": "Y nod oedd archwilio i ystod o ddatrysiadau a fyddai, o bosib, yn cynhyrchu modelau hyfyw addasadwy yr oedd modd eu tyfu a\u2019u lledaenu, er mwyn cryfhau economi\u0308au lleol ac adeiladu cyfoeth cymunedol."}, {"text_idx": "#000008", "text": "Gan ddechrau yn 2019 gyda 52 prosiect cychwynnol, y disgwyl oedd, o\u2019r cychwyn, na fyddai rhai o\u2019r arbrofion yn llwyddiannus, ac roedd effaith y pandemig wedi gwneud yr amodau yn fwy heriol fyth."}, {"text_idx": "#000009", "text": "Serch hynny, gosodwyd cymuned ymarfer yn ei lle er mwyn helpu dal peth o\u2019r dysgu a\u2019r ddealltwriaeth gyfoethog a gynhyrchwyd gan yr holl brosiectau a oedd wedi cymryd rhan. Mae\u2019r enghreifftiau yn yr astudiaethau achos isod yn cynnig blas o\u2019r prosiectau a gefnogwyd gan y Gronfa \u2013 eu llwyddiannau, eu heriau ac, yn bennaf oll, dysgu beth yw\u2019r ffordd orau o gefnogi\u2019r economi sylfaenol yn eu hardal neu sector."}, {"text_idx": "#000010", "text": "Daeth y Gronfa i ben ym mis Mawrth 2021 ond, ar gais yr aelodau, mae\u2019r gymuned ymarfer wedi parhau. Mae ei ro\u0311l yn dal i gynnwys rhannu dysgu, annog a lledaenu deialog ac hyrwyddo cydweitho."}, {"text_idx": "#000011", "text": "Ro\u0302l y sectorau sylfaenol yn y gwaith o ddatgarboneiddio."}]